กกต. มีมติสั่งนับคะแนนใหม่ 2 หน่วยเลือกตั้ง และเลือกตั้งใหม่ 6 หน่วย ยุติเรื่อง 4 หน่วย
นายแสวง บุญมี รองเลขาธิการคณะกรรมการการเลือกตั้ง แถลงผลการประชุม คณะกรรมการการเลือกตั้ง เมื่อวานนี้ที่ประชุมมีการพิจารณากรณีผลการนับคะแนนสมาชิกสภาผู้แทนราษฎร และกรณีจำนวนผู้มาใช้สิทธิ์เลือกตั้ง ไม่ตรงกับจำนวนบัตรเลือกตั้งที่ใช้ออกเสียงลงคะแนน จึงสั่งให้นับคะแนนใหม่ ในเขตเลือกตั้งที่ 3 จังหวัดขอนแก่น จำนวน 2 หน่วยเลือกตั้ง กรณีผลนับคะแนนไม่ตรงกับจำนวนผู้มาใช้สิทธิ์เลือกตั้ง และจำนวนบัตรเลือกตั้งที่ใช้ออกเสียงลงคะแนน ได้แก่ หน่วยเลือกตั้งที่ 1 หมู่ที่ 1 ตำบลบัวใหญ่อำเภอน้ำพองจังหวัดขอนแก่น และหน่วยเลือกตั้งที่ 5 หมู่ที่ 5 ตำบลม่วงหวานอำเภอน้ำพอง จังหวัดขอนแก่น          กกต.มีมติให้ออกเสียงลงคะแนนการเลือกตั้ง สมาชิกสภาผู้แทนราษฎร แบบแบ่งเขตเลือกตั้งใหม่จำนวน 6 หน่วยเลือกตั้ง กรณีผลการนับคะแนน ซึ่งมีจำนวนผู้มาใช้สิทธิ์เลือกตั้งไม่ตรงกับจำนวนบัตรเลือกตั้งที่ใช้ออกเสียงลงคะแนน ได้แก่ จังหวัดลำปาง เขตเลือกตั้งที่ 4 จำนวน 2 หน่วยเลือกตั้ง คือหน่วยเลือกตั้งที่ 6 หมู่ที่ 5 ตำบลบางหลวงอำเภอเกาะคา และหน่วยเลือกตั้งที่ 3 หมู่ 2 ตำบลศาลา อำเภอเกาะคา จังหวัดยโสธร เขตเลือกตั้งที่ 2 หน่วยเลือกตั้งที่ 6 หมู่ที่ 6 ตำบลหัวเมืองอำเภอมหาชนะชัย จังหวัดเพชรบูรณ์ เขตเลือกตั้งที่ 1 หน่วยเลือกตั้งที่ 12 หมู่ที่ 12 ตำบลเข็กน้อย อำเภอเขาค้อ จังหวัดพิษณุโลก เขตเลือกตั้งที่ 2 หน่วยเลือกตั้งที่ 6 หมู่ที่ 6 ตำบลมะตูมอำเภอพรหมพิราม และกรุงเทพมหานคร เขตเลือกตั้งที่ 13 หน่วยเลือกตั้งที่ 32 แขวงหัวหมาก เขตบางกะปิ         นอกจากนี้ยังสั่งยุติเรื่องจำนวน 4 หน่วยเลือกตั้ง ประกอบด้วยเขตจังหวัดเชียงราย เขตเลือกตั้งที่ 4 หน่วยเลือกตั้งที่ 1 หมู่ที่ 1 บ้านเวียงบ้านกลางเวียง ตำบลเวียงชัย อำเภอเวียงชัย กรณีจำนวนผู้มาใช้สิทธิ์เลือกตั้งไม่ตรงกับจำนวนบัตรเลือกตั้งที่ใช้นับคะแนน  จังหวัดประจวบคีรีขันธ์ เขตเลือกตั้งที่ 2 หน่วยเลือกตั้งที่ 7 หมู่ที่ 2 ตำบลปากน้ำปราณ อำเภอปราณบุรี กรณีจำนวนผู้มาใช้สิทธิ์เลือกตั้งไม่ตรงกับจำนวนบัตรเลือกตั้งที่ใช้นับคะแนน  จังหวัดสระแก้ว เขตเลือกตั้งที่ 2 หน่วยเลือกตั้งที่ 6 หมู่ที่ 4 ตำบลห้วยโจด อำเภอวัฒนานคร กรณีจำนวนผู้มาใช้สิทธิ์เลือกตั้งไม่ตรงกับจำนวนบัตรเลือกตั้งที่ใช้นับคะแนน  จังหวัดพิษณุโลก เขตเลือกตั้งที่ 3 หน่วยเลือกตั้งที่ 18 หมู่ที่ 17 ตำบลวังนกแอ่น อำเภอวังทอง กรณีผู้มาใช้สิทธิ์เลือกตั้งไม่ตรงกับผลการนับคะแนน